મારા ઘરની પાછળ એક વિશાળ ગાર્ડન છે જેમાં બેસવાની મજા કંઈક ઑર છે. આજે પણ સિંગલ સ્ક્રીન એવા રીગલ સિનેમામાં ફિલ્મ જોવા જવાની મજા જુદી છે. હા, સાચું કે મેજોરિટી સ્ટોર અહીં હજી પણ હોમ ડિલિવરીની ફૅસિલિટી નથી આપતા, પણ એનો અર્થ એવો નથી કે સાઉથ મુંબઈ રિજિડ છે. એનો અર્થ એવો ચોક્કસ કાઢી શકાય કે સાઉથ મુંબઈ હજીયે પોતાની રીતભાતને વળગી રહ્યું છે. ચોપાટી પર આવેલી ક્રીમ સેન્ટર નામની રેસ્ટોરાં મારી ફેવરિટ છે. રેડિયો ક્લબની મેમ્બરશિપ મારી ડૉટરે લીધી હતી. મને એની કૅન્ટીનમાં જઈને બેસવું પણ ગમે છે અને ત્યાંનું ફૂડ પણ ભાવે છે. એક સમય હતો જ્યારે સબર્બમાં જવાનો કંટાળો આવતો, પણ હવે સી-લિન્કના કારણે એ પણ ઈઝી થઈ ગયું છે અને ઑલમોસ્ટ એક કલાક જેટલો સમય બચી જાય છે. સમય બચવાની સાથે ટ્રાફિક જૅમનો પ્રૉબ્લેમ પણ ફેસ નથી કરવો પડતો એ વાતનો મને વધુ આનંદ છે.